Alueena Euroopan unionissa sijaitsee yli kolmannes UNESCO:n maailmanperintöluettelon kohteista ja neljännes UNESCO:n ihmiskunnan aineettoman kulttuuriperinnön luettelon kohteista. Tähän mennessä 38 kohdetta on saanut Euroopan kulttuuriperintötunnuksen roolistaan Euroopan historiassa. Sertifioituja Euroopan neuvoston kulttuurireittejä on yhteensä 33. Euroopan kulttuuriperinnön digitaalinen alusta Europeana tuo yleisön saataville 54 miljoonaa kohdetta kaikkiaan 3 700 eurooppalaisesta kulttuurilaitoksesta. Kun tarkastellaan luonnonperintöä, joka on kulttuuriperinnön täysimääräinen osa, 27 000:n suojellun Natura 2000 -kohteen muodostama verkko käsittää 18 % Euroopan unionin maa-alueista ja lähes 6 % sen merialueista.

Sellaisia olivat esimerkiksi Europa Nostran (25 maan) toteuttama #Ode2JoyChallenge; European Route of Industrial Heritage -verkoston toteuttama ”Work It Out”, jossa 3 000 nuorta tanssi samanaikaisesti 10 maassa eri puolilla Eurooppaa, ja Future of Religious Heritage -verkoston koordinoima ”The Torch Initiative”, jossa kerättiin uskonnolliseen perintöön liittyviä henkilökohtaisia muistoja ja tarinoita.

Sidosryhmäkomitean 38 jäsentä, UNESCO mukaan luettuna, ja Euroopan neuvosto toteuttivat 475 tapahtumaa ja aloitetta, joihin osallistui lähes 400 000 henkilöä. Yksi tärkeimmistä aloitteista oli Euroopan kulttuuriperintöhuippukokous ”Sharing Heritage Sharing Values”, joka pidettiin Berliinissä kesäkuussa 2018 ja joka huipentui yli 2 200 kansalaisen ja järjestön allekirjoittamaan Berliinin toimintakehotukseen ”Cultural Heritage for the Future of Europe”.

-yhteistyössä UNESCO:n kanssa toteutettu ”World Heritage Journeys in the EU” -aloite, joka yhdistää 34 ikonista ja vähemmän tunnettua UNESCO:n maailmanperintökohdetta 19:ssä Euroopan maassa;

-”Barcelonan julistus”, jolla pyritään parantamaan matkailun yhteiskunnallisten ja kulttuuristen vaikutusten kestävyyttä ja kilpailukykyä Euroopassa.

4.3.Kulttuuriperinnön suojelu

Kulttuuriperinnön eurooppalaisen teemavuoden 2018 aikana aloitettiin laaja-alaisia toimia kulttuuriperinnön suojelun parantamiseksi Euroopan tasolla. Aikaansaannoksiin kuuluivat muun muassa seuraavat:

-yhteistyössä ICOMOS:n kanssa kehitetyt laatuperiaatteet EU-rahoitteisille toimenpiteille, jotka saattavat vaikuttaa Euroopan kulttuuriperintöön (”European quality principles for EU-funded interventions with potential impact upon cultural heritage”); -kulttuuriperinnön suojelemista luonnon ja ihmisen aiheuttamilta katastrofeilta koskeva tutkimus (”Safeguarding Cultural heritage from Natural and Man-Made Disasters”), jossa kartoitettiin ensimmäistä kertaa EU:n tason strategioita ja välineitä, joilla tuetaan katastrofiriskien vähentämistä koskevan Sendain kehyksen täytäntöönpanoa ja autetaan parantamaan jäsenvaltioiden välistä yhteistyötä;

-tutkimushankkeet ja valmiuksien kehittämishankkeet, joilla pyritään parantamaan ymmärrystä kulttuuriperintöön kohdistuvista katastrofiriskeistä ja vahvistamaan ennalta ehkäiseviä toimia;

-tutkimus kulttuuriomaisuuden laittomasta kaupasta ja käytettävissä olevista teknologioista sen torjumiseksi; ymmärryksen parantaminen tästä rikollisesta toiminnasta ja sen torjumiskeinoista;

-yhteistyössä UNESCO:n kanssa Euroopan oikeus- ja lainvalvontaviranomaisia varten kehitetyt välineet kulttuuriomaisuuden laittoman kaupan torjumiseksi;

-arviointi mahdollisuudesta edistää EU:n maanseurantaohjelman, Copernicuksen, käyttöä kulttuuriperinnön suojelemiseen, seurantaan ja hallintaan;

-kulttuuriperinnön ja historiallisten suojelukohteiden alojen aktivoiminen Pariisin sopimusta tukeviin ilmastotoimiin Climate Heritage Mobilization -tapahtumassa. Tapahtuma järjestettiin Global Climate Action Summit -ilmastohuippukokouksen 2018 yhteydessä yhteistyössä ICOMOS:n kanssa.

4.4.Innovointi

Eurooppalaisen teemavuoden 2018 aikana käynnistettiin laaja-alainen toimenpide, jolla edistettiin innovatiivisten ja huipputeknologisten ratkaisujen löytymistä kulttuuriperintöalaan liittyviin haasteisiin. Aikaansaannoksiin kuuluivat muun muassa seuraavat:

-julkaisu ”Policy Review: Innovation in Cultural Heritage Research”, Cordisin Results Pack -julkaisu ”Heritage at Risk: EU research and innovation for a more resilient cultural heritage” sekä julkaisu ”Innovative solutions for Cultural Heritage”;

-julkaisu ”Fostering cooperation in the European Union on skills, training and knowledge transfer in cultural heritage professions” - kulttuuri- ja koulutuslaitoksille laadittu hyviä käytäntöjä koskeva käsikirja;

-uuden kulttuurialojen ja luovien alojen toimintaa Euroopan kaupungeissa mittaavan seurantavälineen (”Cultural and Creative Cities Monitor”) valmistelu;

-EU:n ja Euroopan neuvoston STEPS-pilottihanke, jossa pyritään tutkimaan osallistavan hallinnan toteutuskelpoisia malleja;

-EU:n ja Euroopan neuvoston yhteishanke ”The Faro Way: enhanced participation in cultural heritage”.

-EU:n asiantuntijaryhmän kertomus kulttuuriperinnön osallistavasta hallinnasta.

5.KULTTUURIPERINTÖÄ KOSKEVA EUROOPPALAINEN TOIMINTAKEHYS - SEURANTA